הקרב בצפון צ'אד

הקרב בצפון צ'אד היה קרב בצפון צ'אד, שהיה חלק מהמרד בצפון צ'אד (אנ'), שבו השתתפו צ'אד וFACT - החזית לשינוי בצ'אד. הקרב פרץ ב-11 באפריל 2021. הקרב החל במחוז טיבסטי בעקבות הבחירות לנשיאות צ'אד ב-2021. במהלך הקרב נשיא צ'אד אידריס דבי נהרג, ולכן החליף אותו בנו מחמוד דבי איטנו בתור הנשיא בפועל. בעקבות הקרב היו מתוכננות בחירות מיוחדות לנשיאות צ'אד ב-2022, אך בחירות אלו לא התקיימו. בבחירות לנשיאות צ'אד ב-2021, אידריס דבי, ששלט במדינה מ-1990, היה צפוי להאריך את זמן שלטונו ל-30 שנה. דבי זכה ב-60 מתוך 61 מחוזות צ'אד. האופוזיציה התנגדה לתוצאות הבחירות וקראה להחרים אותן, לאחר שיאסין עבדרמן סאקינה, ראש מפלגת הרפורמה, סירב להכיר בניצחונו של דבי. מאוחר יותר, ב-25 באפריל, פורסם כי אידריס דבי ניצח ב-79.32% מהקולות. ביום הבחירות, תקפה הקבוצה הלובית FACT מוצב של הצבא הצ'אדי על גבול צ'אד-לוב. FACT נמצאת תחת הגנתו של הצבא הלאומי של לוב בפיקוד ח'ליפה חפתר ונלחמת לעיתים קרובות בצבא הצ'אדי. דיווח של ממשלת ארצות הברית טען כי המורדים התבססו בשדה התעופה אל-חופרה בלוב, שמשתמשים בו גם סוחרי קבוצת וגנר הרוסית, המקבלים דרך שדה התעופה נשק מאיחוד האמירויות. בנוסף, ברשותם של FACT נמצאים כלי נשק אמירתיים. לאחר ההתקפה על הגבול, כוחות של FACT נכנסו לצ'אד בשיירות, ונלחמו עם צבא צ'אד במספר ערים, במטרה להגיע אל נג'מנה, עיר הבירה של צ'אד. כתוצאה מהגידול באי היציבות, כוחות של ארצות הברית ובריטניה נסוגו מצ'אד. ב-19 באפריל, FACT השתלטה על המחוזות: בורקו, אנדי המזרחית, אנדי המערבית, וטיבסטי. באותו היום, הקרבות בין FACT לצבא של צ'אד המשיכו, ו-FACT דרשה שמחוז טיבסטי יקבל עצמאות. במהלך הקרבות, נהרגו לפחות 300 חיילי FACT, אבל גם 5 חיילים מצבא צ'אד נהרגו, מה שהגביר את המתח הפוליטי במדינה. צבא צ'אד אמר ב-19 באפריל כי שיירות FACT המובילות אל עיר הבירה "הושמדו לחלוטין". דובר הצבא אמר גם שהשיירות הושמדו בקרב על הנפה הצפונית במחוז קאנם. גנרל אזם ברמנודה אגאונה טען שהצבא שבה 150 חיילי FACT, ודיווח ש-36 חיילי צ'אד נפצעו. ב-19 באפריל 2021, יממה לאחר שזכה בפעם הששית בנשיאות, נהרג נשיא צ'אד אידריס דבי. בנו מחמוד דבי איטנו המשיך אותו בתור ראש המועצה הצבאית הזמנית של צ'אד (TMC). הקרבות המשיכו גם לאחר מותו של דבי. יום לאחר מכן, לוחמי FACT המשיכו במסעם לעבר בירת צ'אד נג'מנה, ודחו את הפגישה עם TMC שהוצעה על ידי מחמוד דבי איטנו. מספר פוליטיקאים מהאופוזיציה דרשו כי מחמוד יורה על פינוי מהיר של תושבי נג'מנה. קבוצה נוספת של מורדים - מועצת הפיקוד הצבאי לישועת הרפובליקה (CCMSR), הצטרפה ל-FACT לקרבות נגד המועצה הצבאית הזמנית. ב-21 באפריל 2021 הופצץ מתחם של המורדים. המורדים טענו שההפצצה נעשתה בניסיון לחסל את ראש FACT מחמוד מחדי עלי, וטענו כי צרפת סייעה לצ'אד בהפצצה. צרפת הכחישה שסייעה לצ'אד. ב-24 באפריל דובר FACT אמר שהמורדים "מתכוננים להתקדם" אל נג'מנה ושהם "לא מכירים בסמכותו של שום נשיא צבאי". ב-25 באפריל טענה ממשלת צ'אד כי חלק מהמורדים נמלטו לניז'ר, וכי ניז'ר מסייעת לצ'אד. ב-27 באפריל, הממשלה טענה שהשמידו ארבעה כלי רכב של FACT. ב-28 באפריל גם כוחות יבשתיים וגם כוחות אוויריים של צבא צ'אד נלחמו במורדים. ב-29 באפריל נטען על ידי המורדים שהם כבשו את העיר נוקאו, עיר הבירה של נפת נורד קאנם בצ'אד, הנמצאת רק מרחק קטן מנג'מנה, תוך כדי שהשמידו מסוק. ממשלת צ'אד הכחישה את הטענה ואמרה שהם הפגיזו עמדה של המורדים. דובר הצבא טען כי המסוק התרסק בגלל בעיות טכניות רחוק משדה הקרב. ב-30 באפריל הכוחות הצ'אדים טענו שהם כבשו מחדש את כל האזור סביב העיר נוקאו, ושמהצבא הצ'אדי נפלו בקרב רק 6 חיילים ו-22 נפצעו, בעוד שמלוחמי המורדים נהרגו מאות. ב-6 במאי כוחות צ'אד טענו שכוחות FACT הובסו, לאחר שנלחמו על יד גבול ניז'ר, וכך הכריחו אותם לסגת צפונה. כוחות הביטחון פינו את האזור. ב-9 במאי ה-TMC טען כי הושג ניצחון על המורדים. למרות זאת, הקרבות המשיכו, ודובר FACT אמר שלא היה מודע שזה סוף הלחימה. הוא הוסיף שהמורדים יודיעו כשיהיה מידע אמין יותר. בינתיים, התקבלו דיווחים מעודדים על שיבתם של החיילים מהצפון. הניצחון הצ'אדי אושר כאשר בשיר מחדי, דובר FACT, ביקש מהצבא של צ'אד זכויות של שבויי מלחמה, ולתת ל"אלו שעדיין במרד מחוץ למדינה, להצטרף אל מערכת המשפט, כך שביחד נוכל לתרום לבניית מערכת המשפט והדמוקרטיה במדינה". התגובות למותו של דבי כללו בעיקר תנחומים, בניגוד לקרבות המתמשכים שהיו בצפון צ'אד. התגובות באו מהארגונים הבאים: האיחוד האפריקאי, האיחוד האירופי ומהאו"ם. כמו כן, צ'אד קיבלה תנחומים גם מהמדינות הבאות: ארצות הברית, טורקיה, ישראל, מאלי, מרוקו, ניז'ר, סין, סנגל וצרפת. ב-22 באפריל צרפת אמרה באופן רשמי שההשתלטות על השלטון של מחמוד דבי איטנו הייתה נחוצה מ"נסיבות יוצאות דופן". מדיה וקבצים בנושא הקרב בצפון צ'אד בוויקישיתוף https://www.aljazeera.com/news/2021/4/29/grief-and-anger-in-chad-over-armys-deadly-protest-crackdown https://www.africanews.com/2021/05/10/chad-army-says-operation-against-rebels-is-over/ https://www.france24.com/en/live-news/20210420-chadian-president-idriss-déby-has-died-of-injuries-suffered-on-the-frontline-army https://www.reuters.com/world/africa/ahead-debys-funeral-chad-rebels-say-command-hit-by-air-strike-2021-04-23/ https://www.bloomberg.com/news/articles/2021-04-26/chad-s-ruling-junta-asks-niger-to-help-capture-rebel-leader https://www.bbc.com/afrique/region-56817098 https://www.canberratimes.com.au/story/7233648/chad-army-says-rebels-repelled-in-battle/ https://www.aljazeera.com/news/2021/4/27/protests-erupt-in-chads-capital-protesters-demand-civilian-rule https://www.aljazeera.com/news/2021/4/29/grief-and-anger-in-chad-over-armys-deadly-protest-crackdown https://www.aljazeera.com/news/2021/4/18/chads-deby-takes-early-election-lead-as-rebels-near https://www.ceni.td/le-resultat-de-lelection-presidentielle/ https://www.voanews.com/africa/chads-president-poised-extend-his-30-years-power https://www.nytimes.com/2021/04/22/world/africa/chad-rebels.html?login=email&auth=login-email https://undocs.org/S/2021/229 https://www.dw.com/en/us-orders-diplomats-to-leave-chad-as-rebels-near-capital/a-57242438 https://www.aa.com.tr/en/africa/over-300-rebels-killed-in-northern-chad/2213361 https://sahelstandard.com/2021/04/18/chadian-crisis-front-claims-control-of-former-borkou-ennedi-tibesti-prefecture/ לאחר שנבחר לקדנציה שישית: נשיא צ'אד נהרג בשדה הקרב, באתר מעריב https://www.egypttoday.com/Article/1/101085/BREAKING-Chad-president-assassinated-by-militants-from-North https://www.reuters.com/article/uk-chad-security-rebels-idUSKBN2C8231 https://www.dailytelegraph.com.au/news/breaking-news/rebels-vow-to-pursue-chad-offensive-after-debys-death/news-story/c40d6f9bcd49c1c3940364019325dcc6 https://www.reuters.com/world/africa/rebels-threaten-march-capital-chad-reels-presidents-battlefield-death-2021-04-21/ https://taz.de/Konflikt-in-Tschad/!5768167/ https://www.reuters.com/world/africa/ahead-debys-funeral-chad-rebels-say-command-hit-by-air-strike-2021-04-23/ https://www.reuters.com/world/africa/chadian-rebels-vow-resume-advance-after-debys-funeral-2021-04-24/ https://www.rfi.fr/fr/afrique/20210426-le-niger-affirme-sa-volonté-de-coopérer-avec-le-tchad-contre-les-rebelles-du-fact https://www.notimerica.com/politica/noticia-chad-nuevos-enfrentamientos-ejercito-rebeldes-fact-norte-chad-20210429003905.html https://www.reuters.com/world/africa/chadian-army-battles-rebels-northern-town-2021-04-29/ https://www.africanews.com/2021/05/06/chad-rebel-group-have-been-repelled-says-defence-minister// https://www.reuters.com/world/africa/chad-military-claims-victory-over-rebels-north-2021-05-09/ https://www.africanews.com/2021/05/10/chad-army-says-operation-against-rebels-is-over/ https://www.aljazeera.com/news/2021/4/20/world-reacts-to-death-of-chad-president-idriss-deby https://www.moroccoworldnews.com/2021/04/340475/king-mohammed-vi-sends-sympathies-to-chad-leader-after-debys-death/ http://www.xinhuanet.com/english/2021-04/21/c_139896479.htm https://www.aa.com.tr/en/politics/turkish-president-condoles-over-chad-presidents-death/2217558 https://www.reuters.com/world/africa/france-defends-chad-military-takeover-needed-ensure-stability-2021-04-22/